Branden i Løgstør, der kostede to mennesker livet, kan være antændt af et fyrfadslys.

Den voldsomme brand forårsagede store skader på ejendommen og kostede en 4-årig dreng og en 57-årig kvinde livet. De tekniske undersøgelser er stadig i gang, og brandårsagen er endnu ikke slået fast. Derfor kan Nordjyllands Politi ikke fortælle ret meget om sagen, men der er dog en lille mistanke om en mulig årsag. - De foreløbige tekniske undersøgelser er ikke uforenelige med uforsigtig omgang med fyrfadslys, siger vicepolitikommissær ved Nordjyllands Politi, Henrik Staal, til Ritzau. Vicepolitikommissæren bekræfter, at ilden tilsyneladende er begyndt øverst i ejendommen på Bredgade. Først i næste uge kan man Nordjyllands Politi komme med en endelig konklusion på årsagen til branden. Ofrene for branden var ligesom flere andre beboere i ejendommen flygtninge fra Congo.